Publication: Magyar Közlöny
Issue: MK-2004-34 (Year: 2004, Number: 34)
Era: 2004-2010
Section: 1.1. Véleménye szerint az Mtv. elfogadására a jogalkotási eljárás elõírásainak megsértésével került sor. Hivatkozott a jogalkotásról szóló 1987. évi XI. törvény (a továbbiakban: Jat.) 20. §-ára, miszerint a jogalkalmazó szerveket
Paragraph Index: 303

1. Az Alkotmánybíróság mûködése során ebben a tárgykörben az Alkotmány 2. § (1) bekezdésében meghatározott jogállamiság elvének alapján, a jogalkotási eljárásra vonatkozó elõírások figyelembevételével alakította ki álláspontját. A jogállamiság elvébõl fakad, hogy a hatályos jogi rendelkezéseket be kell tartani. Ha a jogszabály elõkészítõjét akár a Jat., akár más jogszabályi rendelkezés alapján véleményeztetési, egyeztetési kötelezettség terheli, akkor annak köteles eleget tenni. Amennyiben ezt elmulasztja, törvénysértõen jár el, ami a jogállamisággal ellentétes. Az Alkotmánybíróságnak tehát azt kellett mérlegelnie, hogy önmagában a törvényesség sérelme, vagyis a vonatkozó elõírásoknak a jogszabály-elõkészítés során történõ megszegése eredményezhette-e a jogállamiságnak a jogszabály alkotmányellenességet eredményezõ megsértését. Az egyeztetési kötelezettségre vonatkozó határozatokban az Alkotmánybíróság leszögezte, hogy a vélemények beszerzésével kapcsolatos kötelezettségszegés nem érintheti az adott törvény érvényességét. Kimondta azt is, hogy a Jat. rendelkezéseinek figyelmen kívül hagyása önmagában nem vezet a törvény alkotmányellenességének megállapításához, hanem csak akkor, ha ez egyben az Alkotmány valamely szabályába ütközik. Hangsúlyozta továbbá, hogy az elõkészítésre vonatkozó szabályok megsértése az elõterjesztõ államigazgatási jogi, esetleg politikai felelõsségét alapozhatja meg. Az Alkotmánybíróság arra is rámutatott, hogy a Jat. rendelkezései nem minõsülnek alkotmányos szabálynak [lásd 496/B/1990. AB határozat, ABH 1991,

Source: https://magyarkozlony.hu/hivatalos-lapok/a77608bcdbdc31dc0a47287f48e1391d3f76ce4b/dokumentumok/0d4a0dd9b220d44e55e061097babeeb13a4a569f/letoltes